آمریکا رهبرلیگین‌دکی ترور تشکیلاتی داعش علیهینه کوالیسیونون قوموتانلاریندان فلیکس گدنئی، لازیمی تعلیم‌لر باشا چاتاندا مونبیچ ده تورکیه ایله آمریکا آراسیندا بیرگه گزه رک‌ گونتروللارین باشلایاجاغینی بیلدیریب.
آمریکا ساوونما ناظیرلیگینده (پنتاگون) کئچیریلن مطبوعات بریفینگ تلکونفرانس یولو باغ‌لانان گدنئی، مونبیچ دکی سون وضعیته دایر قیمتلن‌دیرمر ائتدی.
مونبیچ دکی پروسه نین پلانلاشدیریلدیغی کیمی داوام ائتدیگینی بیل‌دیرن گدنئی،
تورک گوج‌لری، مونبیچ سرحدین‌دکی موستقیل کووردیناسیونلو کئشیکچی‌لرینه داوام ائدیرلر و بو پاترول‌لار اولدوقجا اوغورلو کئچیر". دئدی.
مونبیچتئکی گزه رک‌ گونتروللارین آرتیق عادی حالا گلدیگینی قئید ائدن گدنئی،
اورتاق گزه رک‌ گونتروللار اوچون تعلیم‌لر یاخیندا باشلایا‌جاق. حاضیر اولاندا و تعلیم‌لر ائدیلدیکده بیرگه کئشیکچی‌لری حیاتا کئچجگیک." ایفاده‌لرینی ایستیفاده ائتدی.
پنتاگون سؤزچوسو اریک پاهون، 18 ژوئنده وئردیگی آچیقلامادا، تورک و آمریکان بیرلیک‌لری‌نین، مونبیچ یول پلانی و امنیت پرینسیپ‌لری اساسیندا کووردیناسیونلو آنجاق موستقیل شکیلده کئشیکچی‌لر فعالیت‌لرینه باشلادیغینی بیلدیرمیشدی.
خاریجی ایشلر ناظیری مولود چاووش اوغلو و آمریکا‌لی همکاری مایک پومپئو، 4 ژوئن‌دکی گؤروشمه‌لرینده، منطقه ده امنیت و ثابیتلیگین تامین اولونماسینی دا اؤزونده بیرلش‌دیره‌جک بیر یول پلانی قبول ائتمیشدی.
ترور تشکیلاتی ی.پ.گ/پ.ک.ک، حلب ویلایتینه باغلی مونبیچ شهرینی آوقوست 2016دا آمریکانین دستگی ایله ترور تشکیلاتی داعش دن آلا‌راق ایشغال ائتمیشدی.
ترور تشکیلاتی داعشه قارشی موباریزه بهانه‌سی ایله ی.پ.گ/پ.ک.ک-یا دستگینی داوام ائتدیرن آمریکا، شهر مرکزی‌نین داعشدن تمیزلنمه‌سیندن سونرا ی.پ.گ/پ.ک.ک-نین مونبیچ دن چیخاجاغی مسئله‌سینده تورکیه‌یه ضمانت وئرمیش، لاکین بونو یئرینه یئتیرممیشدی.
